
ДО
ПРЕДСЕДАТЕЛЯ

НА ОБЩИНСКИ СЪВЕТ

С. КИРКОВО
Д О К Л А Д Н А  З А П И С К А

от Шинаси Мехмед Сюлейман – Кмет на община Кирково
ОТНОСНО: Предложение за включване на учебни заведения от община Кирково в Списък на средищните детски градини и училища в Република България за учебната 2026/2027 година.
УВАЖАЕМИ ГОСПОДИН ПРЕДСЕДАТЕЛ, 
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ, 
На основание чл.53, ал.1 от Закона за предучилищното и училищното образование, чл.1 от ПМС №128 от 29.06.2017г. за определяне на критерии за включване в Списъка на средищните детски градини и училища, за средищна детска градина се определя общинска детска градина, или част от нея в друго населено място, в която се обучават най - малко 4 деца в задължителна предучилищна възраст от други населени места, в които няма детска градина или училище, което да организира задължително предучилищно образование, и която за тези деца е на най - малко разстояние, измерено по асфалтирана пътна мрежа, в друго населено място.
За средищно училище по смисъла на чл.53, ал.2 от Закона за предучилищното и училищното образование, чл.2 от ПМС №128 от 29.06.2017г. за определяне на критерии за включване в Списъка на средищните детски градини и средищни училища, се определя държавно или общинско училище по чл.38, ал.1,2,4 и 5 от Закона за предучилищното и училищното образование - начално, основно, обединено или средно училище, в което се обучават най-малко 10 ученици в задължителна училищна възраст от други населените места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа.

На средищното училище се предоставят допълнително средства от централния бюджет за осигуряване обучението на пътуващите ученици, средства за транспортни разходи за деца и ученици, средства за целодневна организация на учебния ден и за столово хранене.

Във връзка с гореизложеното предлагам на Общински съвет Кирково след обсъждане да вземе следното

                                                                                                       ПРОЕКТ

Р Е Ш Е Н И Е :
І. На основание чл.17, ал.1, т.3 и чл.21, ал.1, т. 23 от ЗМСМА чл.53, ал.1 и ал.2 от Закона за предучилищното и училищното образование и чл.1, чл.2, чл.3, ал.1, ал.2 и ал.4 от Постановление № 128 от 29.06.2017г. на Министерски съвет, за определяне на  критерии за включване в Списъка на средищните детски градини и училища и приемане на финансови правила за разходване на средствата за допълнително финансиране за осигуряване обучението на пътуващите деца и ученици от средищните детски градини и училища, ОбС – Кирково предлага на Министъра на образованието и науката в списъка на Средищните детски градини и училища за учебната 2026/2027 г., да бъдат включени следните учебни заведения от община Кирково:
Детски градини:

-   Детска градина „Мир”, с. Старово;

-   Детска градина „Слънце”, с. Фотиново;

-   Детска градина „Пролет”, с. Първица;

-   Детска градина „Пролет”, с. Чакаларово;

-   Детска градина „Слънце”, с. Чорбаджийско;

-   Детска градина „Дъга”, с. Горно Кирково;

-   Детска градина „Мики Маус”, с. Бенковски;

-   Детска градина „Граничар”, с. Тихомир;

-   Детска градина „Кокиче“ с. Завоя;

-   Детска градина „Славейче“ с. Дрангово.
Училища:
· СУ ,,Никола Йонков Вапцаров” с. Бенковски;

· СУ ,,Христо Ботев” с. Чорбаджийско; 

· СУ ,,Отец Паисий” с. Кирково;
· ОУ ,,Христо Смирненски” с. Фотиново;

· ОУ ,,Иван Вазов” с. Чакаларово;

· ОУ ,,Васил Левски” с. Тихомир;
· ОУ „Васил Левски“ с. Дрангово.

ІI. Възлага на Кмета на Община Кирково да внесе в Министерство на образованието и науката мотивирано предложение до 10 септември, съгласно чл. 3, ал. 2 от горецитираното Постановление на Министерски съвет.

КМЕТ НА ОБЩИНА КИРКОВО:___________________









   /Шинаси Сюлейман/
_____________________________________________________________________________________

